Abdurrahmon al-Ajnasiy. Abdurrahmon ibn Ahmad ibn Muhammad ibn al-Ajnas ibn Yusuf ibn Ayyub al-Ajnasiy al-Muazzin (Abu Abdulloh) – hadisshunos. U otasidan va oʻz shahridagi ustozlardan hadislar eshitgan boʻlsa-da, lekin hech qachon hadis ilmini oʻqitish bilan shugʻullanmagan, balki uzumzor, bogʻ-u boʻstonlar bunyod etish, imoratlar qurish hamda daraxtlar ekish bilan mashgʻul boʻlgan. Abdurrahmon al-Ajnasiy hijriy 364-yilda vafot etgan.